**ΘΕΜΑ : Διευκρίνηση επί της Παραλαβής**

Ημερομηνία υποβολής : ***06/02/2024***

**Ερώτηση :**

Σας παρακαλώ όπως διευκρινίσετε την παράγραφο 3 του άρθρου 172 "Παραλαβή - Εξουσιοδοτική διάταξη" του Ν.4412/2016, όπως τροποποιήθηκε και ισχύει, αναφορικά με τη σύσταση Επιτροπή Παραλαβής.

" *3. Για τη διενέργεια της παραλαβής η προϊσταμένη αρχή ορίζει, τουλάχιστον (3) μήνες πριν από την πάροδο της προθεσμίας υποχρεωτικής συντήρησης του έργου, επιτροπή παραλαβής, ύστερα από εισήγηση της διευθύνουσας υπηρεσίας.*

*Η επιτροπή είναι πενταμελής και αποτελείται από:*

* *α) τρεις (3) τεχνικούς υπαλλήλους με τους αναπληρωτές τους, με ειδικότητες σχετικές με το αντικείμενο της σύμβασης που ανήκουν στον φορέα κατασκευής ή και σε άλλους φορείς, κατ' επιλογή της Προϊσταμένης Αρχής, πλην του Προέδρου που προέρχεται υποχρεωτικά από άλλη αναθέτουσα αρχή και*
* *β) δύο (2) εκπροσώπους του Τεχνικού Επιμελητηρίου Ελλάδας (ΤΕΕ) ή του Γεωτεχνικού Επιμελητηρίου Ελλάδος (ΓΕΩΤΕΕ) σε περιπτώσεις αμιγώς γεωτεχνικών έργων, που ορίζονται με τους αναπληρωτές τους, κατόπιν αιτήματος της Προϊσταμένης Αρχής, εντός είκοσι (20) ημερών, από την υποβολή του αιτήματος.*

*Μη υπόδειξη εκ μέρους του ΤΕΕ ή του ΓΕΩΤΕΕ, αντιστοίχως, δεν κωλύει τη συγκρότηση και λειτουργία της επιτροπής. Όταν ο φορέας που πρόκειται να χρησιμοποιήσει το έργο είναι άλλος από την υπηρεσία που το κατασκευάζει, ένας εκ των τριών (3) τεχνικών υπαλλήλων ορίζεται από τον φορέα που θα χρησιμοποιήσει το έργο.*

 *Ο ανάδοχος μπορεί να ορίσει εκπρόσωπό του ως παρατηρητή των εργασιών της Επιτροπής χωρίς δικαίωμα ψήφου.*

*Οι εκπρόσωποι του ΤΕΕ ή του ΓΕΩΤΕΕ, αντιστοίχως, και ο πρόεδρος της επιτροπής δικαιούνται για τη διενέργεια της παραλαβής ιδιαίτερη αμοιβή, η οποία καταβάλλεται από τις πιστώσεις του έργου.*

*Με κοινή απόφαση των Υπουργών Οικονομικών και Υποδομών και Μεταφορών, καθορίζονται οι αμοιβές των μελών της επιτροπής παραλαβής, ανά συνεδρίαση και αναλόγως με το οικονομικό αντικείμενο του έργου και τις τεχνικές δυσχέρειες της παραλαβής.*"

1) Επίσης " τ*ου Προέδρου που προέρχεται υποχρεωτικά από άλλη αναθέτουσα αρχή"* ποιος και πως επιλέγεται η "άλλη αναθέτουσα αρχή" και πως ο αντίστοιχος υπάλληλος αυτής?

2) Από πότε εφαρμόζεται η παραπάνω διάταξη?

3) Για έργα που είναι σε εξέλιξη και υπογράφθηκε η σύμβαση πριν την εφαρμογή της ανωτέρω διάταξης τι ισχύει?

**Απάντηση:**

Όπου η αναφορά *«από άλλη αναθέτουσα αρχή"* ανατρέχουμε (σύμφωνα με την ΕΑΔΗΣΥ)στην **περ. (στ’) Άρ. 14 Ν.4270/2014** **Άρθρου 14 Ν 4270/2014 Αρχές δημοσ/ικής διαχείρισης κλπ.) ,** σύμφωνα με την οποία:

*«στ. Κεντρική Διοίκηση ή Δημόσιο ή Κράτος: περιλαμβάνει την Προεδρία της Δημοκρατίας, τα Υπουργεία και τις Αποκεντρωμένες Διοικήσεις, καθώς και τις Ανεξάρτητες Αρχές που δεν έχουν νομική προσωπικότητα. ….»*

**Έναρξη ισχύος**

Tο άρθρο 172 αντικαταστάθηκε με το άρθρο 86 Ν.4782/2021,ΦΕΚ Α` 36.

Σύμφωνα με το άρθρο 142 παρ.1β του αυτού νόμου **ως Έναρξη ισχύος, ορίσθηκε η 1η.9.2021**,

Σύμφωνα δε με την περ.β΄παρ.5 άρθρου 140 του αυτού νόμου,η οποία (περ.β΄) προστέθηκε με το άρθρο 21 Ν.4903/2022,ΦΕΚ Α 46:

* «Οι διατάξεις του άρθρου 86 για την παραλαβή των έργων σε ένα στάδιο (ενιαία ποσοτική και ποιοτική παραλαβή) εφαρμόζονται στις περιπτώσεις
* που κατά την έναρξη εφαρμογής του ως άνω άρθρου δεν έχει ακόμη εκδοθεί βεβαίωση περάτωσης εργασιών. Στην περίπτωση αυτή για την έκδοση της βεβαίωσης περάτωσης των εργασιών ακολουθείται η διαδικασία του άρθρου 82 και στη συνέχεια η παραλαβή διενεργείται με την ισχύουσα διαδικασία του άρθρου 86.
* **Η διαδικασία προσωρινής και οριστικής παραλαβής κατά τα άρθρα 170 και 172 του ν. 4412/2016 (Α` 147) όπως ίσχυαν μέχρι την 1η.9.2021 ακολουθείται όταν:**
	+ Εάν κατά την έναρξη εφαρμογής του άρθρου 86 έχει ήδη εκδοθεί βεβαίωση περάτωσης εργασιών για τμήμα ή για το σύνολο του έργου με τις προϊσχύσασες διατάξεις του άρθρου 168 του ν. 4412/2016,».